পশ্চিম মেদিনীপুরের দাসপুরে বাতিল নোট দিয়ে ভারতী ঘোষের সোনা কেনার মামলায় সিআইডির বিরুদ্ধে মারাত্মক অভিযোগ এনে মামলা দায়ের হল শুক্রবার কলকাতা হাইকোর্টে। এই মামলায় অভিযোগকারী ব্যক্তি সিআইডি'র বিরুদ্ধে অতিসক্রিয়তা, জোর করিয়ে ভারতীর নাম নিয়ে ম্যাজিস্ট্রেটের কাছে গোপন জবানবন্দি দেওয়ানো সহ একাধিক অভিযোগ এনে মামলা করেছেন হাইকোর্টে। বিচারপতি তপোব্রত চক্রবর্তীর এজলাসে আগামী শুক্রবার মামলাটি শুনানির সম্ভাবনা রয়েছে।এই বিষয়ে অন্যান্য খবর


মুম্বই পুলিশের হাতে এসেও ফস্কে গেলেন ভারতীর দেহরক্ষী
মানসের চিঠির পরদিনই মমতাকে ‘বনদেবী’ সম্বোধন করলেন ভারতী


পশ্চিম মেদিনীপুরের পুলিশ সুপার থাকাকালীন ভারতী ঘোষ সেখানকার কয়েকজন পুলিশ অফিসারকে কাজে লাগিয়ে বাতিল নোট দিয়ে প্রচুর সোনা কেনেন বলে অভিযোগ। সিআইডি এই মামলার তদন্তভার হাতে নেয়। নিম্ন আদালতে সিআইডি চার্জশিটও পেশ করে। তবে ঘটনার পর থেকে বেপাত্তা ভারতী ঘোষ এবং তার দেহরক্ষী সুজিত। 
এদিকে, এই মামলায় দাসপুর থানা এলাকার অভিযোগকারী ব্যক্তি হাইকোর্টের দ্বারস্থ হয়েছেন। তার বক্তব্য, ভারতী ঘোষ বা অন্য কোনও পুলিশ অফিসারের থেকে বাতিল নোট নিয়ে সোনা বিক্রি করেনি সে। সিআইডি তাকে দিয়ে জোর করিয়ে অভিযোগ করিয়েছে।
এমনকি নিম্ন আদালতের ম্যাজিস্ট্রেটের কাছে গোপন জবানবন্দির বয়ান কি হবে, সেটাও স্ক্রিপ্ট লিখে দিয়েছিল সিআইডি। সেই স্ক্রিপ্ট তাঁকে মুখস্থ করতে হয়েছিল। বয়ানে ভারতী ঘোষের নাম না করলে তার ওপর অত্যাচার নেমে আসবে বলেও হুমকি দেওয়া হয়েছিল। তাই বাধ্য হয়েই ম্যাজিস্ট্রেটের কাছে মিথ্যে গোপন জবানবন্দি দিয়েছিল সে। ফলে হাইকোর্ট যেন ওই জবানবন্দি খারিজ করে, এমনটাই আর্জি তাঁর।